《岁时书事 其四》
宋代·张侃

束发能缀文，未解知其奥。脩绠汲渊源，所得是潢潦。

年来三折肱，逢人漫称好。古意愈简淡，新说恣颠倒。

如何十日曝，只望阴雨膏。闭门觑天功，时至学自到。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。